Document ID: 32006R1086

RÅDETS FORORDNING (EF) Nr. 1086/2006
af 11. juli 2006
om ændring af forordning (EF) nr. 2866/98 om omregningskurserne mellem euroen og valutaerne i de medlemsstater, der indfører euroen
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 123, stk. 5,
under henvisning til forslag fra Kommissionen,
under henvisning til udtalelse fra Den Europæiske Centralbank (1), og
ud fra følgende betragtninger:
(1)
Rådets forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen (2), fastsætter omregningskurserne fra og med den 1. januar 1999.
(2)
I henhold til artikel 4 i tiltrædelsesakten fra 2003 er Slovenien en medlemsstat med dispensation som defineret i traktatens artikel 122.
(3)
I henhold til Rådets beslutning 2006/495/EF af 11. juli 2006 i overensstemmelse med traktatens artikel 122, stk. 2, om Sloveniens indførelse af den fælles valuta den 1. januar 2007 (3) opfylder Slovenien de nødvendige betingelser for indførelse af den fælles valuta, og dispensationen til fordel for Slovenien ophæves med virkning fra den 1. januar 2007.
(4)
Indførelsen af euroen i Slovenien er betinget af, at der vedtages en omregningskurs mellem euroen og tolaren. Denne omregningskurs bør fastsættes til 239,640 slovenske tolar for 1 euro, hvilket svarer til tolarens nuværende centralkurs i valutakursmekanismen (ERM II).
(5)
Forordning (EF) nr. 2866/98 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
På listen over omregningskurser i artikel 1 i forordning (EF) nr. 2866/98 indsættes følgende mellem kursen for den portugisiske escudo og den finske mark:
»= 239,640 slovenske tolar«.
Artikel 2
Denne forordning træder i kraft den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. juli 2006.

Labels: 2
18